
                 PARLAMENTUL  ROMÂNIEI

                     CAMERA DEPUTAŢILOR

	Comisia juridică, de  disciplină  şi imunităţi

Nr. 31/46 din 19 februarie 2008

	Comisia pentru drepturile omului, culte şi problemele minorităţilor naţionale      Nr.25/43 din 19 februarie 2008


                                                                                                                 Pl-x  19/2008
RAPORT COMUN
asupra propunerii legislative pentru modificarea şi completarea Legii 
nr. 489/2006 privind libertatea religioasă şi regimul general al cultelor

                 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru drepturile omului, culte şi problemele minorităţilor naţionale,  au fost sesizate, spre dezbatere în fond, cu propunerea legislativă pentru modificarea şi completarea Legii nr. 489/2006 privind libertatea religioasă şi regimul general al cultelor, trimisă cu adresa nr. Pl-x 19 din 4 februarie 2008 şi înregistrată cu nr.31/46, respectiv, cu nr.25/43 din 6 februarie 2008. 
                 Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.
 Senatul, în calitate de primă Cameră sesizată, a respins această propunere legislativă, în şedinţa din 17 decembrie 2007.
                Consiliul Legislativ, prin avizul nr.1275 din 25.09.2007, a avizat favorabil  propunerea legislativă, cu unele observaţii şi propuneri.  
 Guvernul, conform punctului de vedere transmis cu adresa nr.2731/19.10.2007,  nu susţine adoptarea acestei iniţiative, motivând că serviciile sociale nu includ sănătatea publică, acesta fiind un domeniu distinct, de interes major.                

                Comisia pentru sănătate şi familie a avizat favorabil propunerea legislativă, conform avizului nr.28/56/2008.
 Iniţiativa legislativă  are ca obiect modificarea alin.(7) al art.10 din Legea nr. 489/2006 privind libertatea religioasă şi regimul general al cultelor, vizând sprijinirea de către stat a activităţii cultelor recunoscute, în calitate de furnizori de servicii medicale, nu numai de servicii sociale, cum prevede legea în prezent.

                În conformitate cu prevederile art. 61şi 63 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru  drepturile omului, culte şi problemele minorităţilor naţionale  au examinat propunerea legislativă, în şedinţa din 19 februarie 2008.

                La dezbateri au participat, în calitate de invitaţi, domnul Gigel Ştirbu  Secretar de stat pentru culte, în cadrul Ministerului Culturii şi Cultelor şi domnul Daniel Verman, consilier la Ministerul Sănătăţii Publice.
      La lucrări au fost prezenţi 16 deputaţi din totalul de 28 membrii ai Comisiei juridice, de disciplină şi imunităţi şi 14 deputaţi din totalul de 16 membrii ai Comisiei pentru drepturile omului, culte şi problemele minorităţilor naţionale. 
                În urma dezbaterilor, membrii celor două Comisii au hotărât, cu majoritate de voturi (4 voturi împotrivă şi o abţinere), să propună plenului Camerei Deputaţilor respingerea propunerii legislative pentru modificarea şi completarea Legii nr. 489/2006 privind libertatea religioasă şi regimul general al cultelor, avându-se în vedere faptul că sănătatea publică este un serviciu public reglementat prin Legea nr.95/2006 privind reforma în domeniul sănătăţii, serviciile medicale nefăcând parte din domeniul serviciilor sociale. Furnizarea de servicii medicale prin alte unităţi decât cele prevăzute de legea în domeniu, poate fi propusă printr-o iniţiativă legislativă de modificare a acestei legi.
În raport cu obiectul şi conţinutul reglementării, proiectul de lege face parte din categoria legilor organice.
                          PREŞEDINTE ,                          PREŞEDINTE,        
           Sergiu ANDON                          Nicolae PĂUN
                           SECRETAR,                              SECRETAR,
                           George BĂEŞU                          Ştefan BUCIUTA
      Consilieri,

      Cecilia Păduroiu
      Onesia Babeş
PAGE  

_968672787.unknown

